મંદીના કારણે ટોયોટા- હ્યુન્ડાઇએ ઉત્પાદન સ્થગિત કર્યું - Gujarat News - News in Gujarati – Gujarati Magazine | Garavi Gujarat News
Home Business news મંદીના કારણે ટોયોટા- હ્યુન્ડાઇએ ઉત્પાદન સ્થગિત કર્યું
મંદીના કારણે ટોયોટા- હ્યુન્ડાઇએ ઉત્પાદન સ્થગિત કર્યું
ભારતમાં પેસેન્જર વ્હીકલ્સ અને કારોના વેચાણમાં ઘટાડો થતા ઓટો-સેક્ટરમાં ભારે મંદીના એંધાણ છે. કાર અને બાઇકનું વેચાણ વિતેલા બે દાયકામાં સૌથી નીચલા સ્તરે પહોંચ્યું છે. વેચાણમાં થયેલા ઘટાડાની સૌથી મોટી અસર વાહન ઉત્પાદન કરતી કંપનીઓના કર્મચારીઓ પર પડી છે. જાપાનની કાર નિર્માતા કંપની ટોયોટા મોટર્સ અને દક્ષિણ કોરિયાની કંપની હ્યુન્ડાઇએ વેચાણમાં ઘટાડો થતા પોતાના પ્રોડક્શન પર રોક લગાવી છે.
ટોયોટાએ 13 ઓગસ્ટે નોટિસ જાહેર કરીને તેના કર્મચારીઓને જણાવ્યું હતું કે કંપની બજારમાં વાહનોની માગને ધ્યાનમાં રાખીને 16 અને 17 ઓગસ્ટના રોજ પ્રોડક્શન નહીં કરે. કંપની પાસે અત્યારે 7000 વાહનોનો સ્ટોક છે. ટોયોટાના ભારતીય એકમના ડેપ્યુટી એમડી એન. રાજાએ જણાવ્યું હતું કે, સ્ટોકમાં વધારો ના થાય તેના માટે ઓગસ્ટમાં પાંચ દિવસ પ્રોડક્શન નહી કરવાનો નિર્ણય લેવામાં આવ્યો હતો. સરાકારે ઉદ્યોગની મદદ કરવા આગળ આવવું જોઇએ એમ પણ કહેવામાં આવ્યું હતું.